text: Efterlyst 15-årig pige fundet i god behold
  30 august 2016 kl. 03.37
  En 15-årig pige fra Vejle er genforenet med sin familie i Vejle. Pigen blev eftersøgt af politi med hunde og helikoptere, da hun mandag forsvandt. Kort før midnat blev hun fundet i god behold.
  Pigen blev mandag aften klokken 23,45 fundet i god behold i Vejle. Det oplyser Sydøstjyllands Politi. 
  Den 15-årige havde da været væk siden mandag morgen, da hun forlod famliens bopæl på cykel for at tage i skole, hvor hun dog aldrig dukkede op. Mandag aften havde politiet sat både helikoptere og politihunde ind i eftersøgningen.
  - Heldigvis kunne vi afblæse det hele kort før midnat, da pigen blev fundet i Vejle i god behold og genforenet med sin lettede familie, siger vagtchef Lars Grønlund, Sydøstjyllands Politi, tirsdag morgen til TV SYD.
  
  